Jostein Skurdal

Jostein Skurdal (født 10. juni 1953  i Sør Fron) er en norsk biolog, forsker og leder. Han er arbeidende styreleder i Stiftelsen Nasjonalt Villakssenter.

Skurdal ble cand. real i zoologi i 1981  og dr. philos. i biologi i 1994 ved Universitetet i Oslo.
Han har vært forskningsleder ved Østlandsforskning og Norsk institutt for naturforskning, forskningsdirektør ved Høgskolen i Oslo/Akershus, høgskoledirektør ved Høgskolen i Lillehammer og adm. direktør Stiftelsen Lillehammer museum. Han var professor II ved Karlstads Universitet i anvendt økologi i 2007 - 2020. Skurdal har et bredt interessefelt og har skrevet mer enn 100 fagartikler og en mengde andre publikasjoner.

Skurdal har hatt en rekke verv innen miljø og forskning:

 Forskningsutvalget til Universitets- og Høgskolerådet, Miljøalliansen, Forskningsinstituttenes Fellesarena og Norges Forskningsråd (programstyreleder og -medlem).
 Æresmedlem og tildigere president for International Association of Astacology.
 Sekretær for Villaksutvalget (NOU 1999:9 Til laks åt alle?).
 Redaksjonsmedlem i Norsk Museumstidsskrift og leder for forskningsseksjonen i Norges Museumsforbund.

Bibliografi 

 Kreps og krepsing i Jakt, Fiske og Friluftsliv Bd. 4, Tiden Norsk Forlag, Oslo, 1986.
 Storørret. Landbruksforlaget. 1997. Sammen med Børre K. Dervo og Trond Taugbøl.
 Forvaltning og lovverk i Innlandsfiske. Landbruksforlaget. 1998.
 Astacus i Biology of freshwater crayfish, Blackwell Science, Oxford. ISBN 0-632-05431-X. 2002.
 Krepsing i Aschehoug og Gyldendals jakt, fiske og friluftsliv i Norge. ISBN 82-573-1408-0. 2003. Sammen med Trond Taugbøl.
 Gode venner gjennom 75 år. De Sandvigske Samlingers Venner. 2007. Sammen med Arnfinn Engen og Asbjørn Ringen.
 Atlantic Salmon Ecology . Wiley-Blackwell. ISBN 978-1-4051-9769-4. http://www.ebooks-share.net/jostein-skurdal/. 2011. Sammen med Øystein Aas, Anders Klemetsen og Sigurd Einum.
 Venner gjennom 80 år. Anders Sandvik og Maihaugen. Hertervig Akademiske ISBN 978-8217-202-8. 2012. Sammen med Arnfinn Engen og Asbjørn Ringen.

Referanser 

Norske biologer